11. juulil andis vaimuliku kontserdi Tallinna Rootsi kirikus Georg Viinamägi. See õnnestus nii ettekande kui ka osavõtu poolest. Haruldaselt rohke kuulajaskond sai osa Beethoveni, Mendelssohni, Tšaikovski, Rahmaninovi  jt loomingust, mida esitati eesti, saksa ja vene keeles. Lauljal osutus olevat sulav, jõuline ja hea kooliga hääl, mis suutis kuulajaid võluda. Vääriliseks saatjaks orelil oli Paul Pressnikoff, kes «tuntud meisterlikkusega» kandis ette ka mõne soolopala.